ການສຶກສາຂອງລາວ ສົມທຽບໃສ່ ເຂດເອເຊຍ ຕາເວັນອອກ, ຕອນທີ 1
ມີການຫາລືກັນ ກ່ຽວກັບຄວາມກ້າວໜ້າ ໃນດ້ານການສຶກສາຢູ່ລາວ ໃນກອງປະຊຸມຜູ້ບໍລິຫານການສຶກສາ ຈາກທົ່ວປະເທດ ເມື່ອໄວໆມານີ້
ຄວາມກ້າວໜ້າກ່ຽວກັບການສຶກສາຢູ່ລາວ ໄດ້ມີການສົນທະນາຫາລືກັນ ໃນກອງປະຊຸມຜູ້ບໍລິຫານການສຶກສາຈາກທົ່ວປະເທດປະຈຳ 2011 ແລະໃນພິທີເຜີຍແຜ່ລາຍງານການຕິດ ຕາມເບິ່ງຄວາມກ້າວໜ້າຂອງການສຶກສາສຳລັບທຸກຄົນຢູ່ໃນທົ່ວໂລກ ຫຼື Education for All ຂອງອົງການຢູແນັສໂກ ທີ່ນະຄອນຫລວງວຽງຈັນ ເມື່ອເດືອນມິຖຸນາຜ່ານມາ ກອງປະຊຸມຜູ້ບໍລິຫານການສຶກສາຈາກທົ່ວປະເທດ ປະຈຳປີ 2011 ຂອງລາວໄດ້ໄຂຂຶ້ນໃນ ລະຫວ່າງວັນທີ 13 ຫາ 16 ມິຖຸນາຜ່ານມາ ແລະໃນມື້ສຸດທ້າຍຂອງກອງປະຊຸມຊຶ່ງໄດ້ຈັດ ຂຶ້ນທີ່ສູນກາງການຮ່ວມມືລາວ-ຍີ່ປຸ່ນຫຼັກ 5 ໃນນະຄອນຫຼວງວຽງຈັນນັ້ນ ໄດ້ມີການນຳເຜີຍ ແຜ່ລາຍງານການຕິດຕາມເບິ່ງຄວາມກ້າວໜ້າໃນການປະຕິບັດງານແຜນການທີ່ເອີ້ນວ່າ ການ ສຶກສາສຳລັບທຸກຄົນຢູ່ໃນທົ່ວໂລກຫຼື Education for All ຂອງອົງການໆສຶກສາ ວິທະຍາ ສາດແລະວັດທະນະທຳຂອງສະຫະປະກາດຫຼືຢູແນັສໂກ ກອງປະຊຸມ ທີ່ຈັດຂຶ້ນພາຍໃຕ້ການເປັນປະທານຂອງລັດຖະມົນຕີກະຊວງສຶກສາທິການຂອງ ລາວ ແມ່ນມີບັນດາລັດຖະມົນຕີຊ່ອຍວ່າການ ພະແນກສຶກສາແຂວງ ຕະຫຼອດທັງສະຖາບັນ ການສຶກສາທຸກລະດັບແລະພາກສ່ວນກ່ຽວຂ້ອງຕ່າງໆເຂົ້າຮ່ວມນຳ ລາຍງານຂ່າວຂອງລາວແຈ້ງວ່າ ບັນດາຜູ້ຕາງໜ້າທີ່ເຂົ້າຮ່ວມໃນກອງປະຊຸມຄັ້ງນີ້ໄດ້ປະກອບ ຄວາມຄິດຄວາມເຫັນກ່ຽວກັບບັນຫາຕ່າງໆທີ່ໄດ້ມີການສະເໜີຢູ່ໃນກອງປະຊຸມ ຮວມທັງການ ຮ່າງທິດທາງແຜນພັດທະນາການສຶກສາ 5 ປີ ຄັ້ງທີ 7 ແຕ່ປີ 2011 ຫາ 2015 ບົດສະ ຫຼຸບແຜນພັດທະນາການສຶກສາ ປີ 2010-2011 ທິດທາງແຜນພັດທະນາການສຶກສາ ສົກ ຮຽນປີ 2011-2012 ບັນຫາການຮັບເອົາພະນັກງານຄູ ການສົ່ງເສີມໃຫ້ຮຽນວິຊາຊີບ ຂອບ ພັດທະນາຂະແໜງການສຶກສາແລະອື່ນໆ ທີ່ປະຊຸມໄດ້ມີຄວາມເປັນເອກກະພາບກັນໃນດ້ານ ທັດສະນະທີ່ເປັນຫຼັກການແລະຮັບຮອງເປັນມະຕິຂອງກອງປະຊຸມໂດຍທີ່ມະຕິດັ່ງກ່າວຈະເປັນ ບ່ອນອີງ ໃຫ້ແກ່ຜູ້ບໍລິຫານການສຶກສາທຸກຂັ້ນ ໃນການຈັດຕັ້ງປະຕິບັດແຜນພັດທະນາການ ສຶກສາ 5 ປີ ຄັ້ງທີ 7 ແຜນຍຸດທະສາດການປະຕິຮູບລະບົບການສຶກສາແຫ່ງຊາດໄລຍະທີ 2 ແຕ່ປີ 2011 ຫາ 2015 ໂດຍສະເພາະ ແມ່ນການຈັດຕັ້ງປະຕິບັດແຜນພັດທະນາການ ສຶກສາ ສົກຮຽນປີ 2011-2012 ທີ່ເລັ່ງໃສ່ໃຫ້ສຳເລັດເປົ້າໝາຍສະຫັດສະວັດດ້ານການສຶກ ສາໃນປີ 2015 ໂຄງການ Education for All ຫຼືການສຶກສາສຳລັບທຸກຄົນ ຊຶ່ງເປັນເປົ້າໝາຍສະຫັດສະ ວັດຂອງອົງການສະຫະປະຊາຊາດນັ້ນ ແມ່ນຄວາມໝາຍໝັ້ນຕັ້ງໃຈຂອງນາໆຊາດ ທີ່ໄດ້ມີ ການຕົກລົງຮັບເອົາ ໂດຍລັດຖະບານຂອງປະເທດຕ່າງໆ ອົງການຈັດຕັ້ງນາໆຊາດທີ່ບໍ່ຂຶ້ນ ກັບລັດຖະບານ ພະແນກການຕ່າງໆ ຂອງອົງການສະຫະປະຊາຊາດ ແລະຄູ່ພັດທະນານັ້ນ ແມ່ນມີເປົ້າໝາຍຢູ່ 6 ຂໍ້ດ້ວຍກັນ ຫົວຂໍ້ຂອງລາຍງານ ການຕິດຕາມເບິ່ງຄວາມກ້າວໜ້າ ກ່ຽວກັບການສຶກສາສໍາລັບທຸກໆຄົນ ຫລື 2011 EFA Global Monitoring Report ສໍາລັບປີນີ້ ແມ່ນ  ທີ່ດຶງຄວາມສົນໃຈ ໄປສູ່ບັນຫາ ຂັດແຍ້ງດ້ວຍກຳລັງອາວຸດ ແລະຜົນກະທົບຕໍ່ການສຶກສາ ຊຶ່ງເປັນນຶ່ງໃນບັນດາບັນຫາທີ່ສ້າງ ຄວາມເສຍຫາຍຮ້າຍແຮງສຸດ ແຕ່ມີການລາຍງານໃຫ້ຊາບໜ້ອຍທີ່ສຸດກ່ຽວກັບຜົນທີ່ຕິດຕາມ ມາ ລາຍງານການຕິດຕາມເບິ່ງການສຶກສາສຳລັບທຸກຄົນຢູ່ໃນທົ່ວໂລກ ປີ 2011 ເວົ້າວ່າ ຫຼາຍ ກວ່າ 40% ຂອງພວກເດັກນ້ອຍ ທີ່ບໍ່ໄດ້ເຂົ້າຮຽນ ແມ່ນອາໄສຢູ່ໃນບັນດາປະເທດທີ່ເກີດບັນ ຫາຂັດແຍ້ງ ແລະປະເທດເຫຼົ່ານີ້ຍັງມີຄວາມບໍ່ກໍ້າເກິ່ງທາງເພດຫຼາຍທີ່ສຸດ ແລະມີລະດັບການ ອ່ານອອກຂຽນໄດ້ຕໍ່າທີ່ສຸດໃນໂລກ ສຳລັບປະເທດລາວລາຍງານເວົ້າວ່າ ຂະນະທີ່ບັນຫາຂັດແຍ້ງ ບໍ່ໄດ້ເປັນອຸບປະສັກກີດຂວາງ ຕໍ່ການສຶກສາຢູ່ລາວກໍຈິງ ແຕ່ລາຍກໍຍັງປະເຊີນກັບບັນຫາທ້າທາຍອື່ນໆ ເຊັ່ນວ່າການຂາດ ແຄນອາຫານ ການກືກໜັງສື ແລະຄວາມບໍ່ສະເໝີພາບທາງເພດ ຄືກັນກັບຫຼາຍໆປະເທດ ໃນໂລກ ເວລານີ້ລາວແມ່ນຍັງບໍ່ໄດ້ຢູ່ໃນລະດັບທີ່ກ້າວໄປໃຫ້ຈະບັນລຸເປົ້າໝາຍ Education for All ຫຼືເປົ້າໝາຍສະຫັດສະວັດດ້ານການສຶກສາຂອງສະຫະປະຊາຊາດ ທີ່ຕັ້ງໄວ້ສຳລັບປີ 2015 ນັ້ນ ແຕ່ແນວໃດກໍຕາມລາວກໍໄດ້ສ້າງຄວາມກ້າວໜ້າໃນການສຶກສາຂັ້ນປະຖົມ ລາຍງານຂອງອົງການຢູແນັສໂກໄດ້ສົມທຽບໃຫ້ເຫັນ ລະຫວ່າງໂຕເລກຂອງລາວແລະຂອງ ຂົງເຂດເອເຊຍປາຊີຟິກໃນການດໍາເນີນຄວາມພະຍາຍາມເພື່ອໃຫ້ບັນລຸ 6 ເປົ້າໝາຍນັ້ນດັ່ງ ນີ້: ສໍາລັບເປົ້າໝາຍທີ 1 ກໍຄື ນັ້ນລາຍງານເວົ້າວ່າການສຶກສາສາມາດຊ່ອຍຊີວິດໄດ້ ການ ສຶກສາສຳລັບຜູ້ເປັນແມ່ແລະຄວາມຢູ່ດີກິນຂອງຄອບຄົວ ແມ່ນມີສ່ວນພົວພັນກັບການສ່ຽງຕໍ່ ການເສຍຊີວິດຂອງພວກເດັກນ້ອຍ ກ່ຽວກັບຈຸດສໍາຄັນອັນທໍາອິດຂອງເປົ້າໝາຍນີ້ກໍຄືການລ້ຽງດູເດັກນັ້ນລາຍງານເວົ້າວ່າ ອັດຕາ ການຕາຍຂອງເດັກນ້ອຍໃນເຂດເອເຊຍຕາເວັນອອກແລະຍ່ານມະຫາສະມຸດປາຊີຟິກໂດຍ ສະເລ່ຍແລ້ວແມ່ນໄດ້ຮັບການປັບປຸງໃຫ້ດີຂຶ້ນ ແຕ່ແນວໃດກໍຕາມໃນຈໍານວນເດັກນ້ອຍທຸກໆ 1 ພັນຄົນໃດທີ່ເກີດມາຢູ່ໃນຂົງເຂດ 31 ຄົນຈະບໍ່ມີອາຍຸຮອດ 5 ປີ ລາຍງານຍັງເວົ້າອີກວ່າ ການຂາດແຄນອາຫານແມ່ນເປັນອຸບປະສັກທີ່ສຳຄັນຕໍ່ການບັນລຸເປົ້າ ໝາຍການສຶກສຳລັບທຸກຄົນຫຼື Education for All ການຖີບໂຕສູງຂຶ້ນຂອງລາຄາອາຫານ ໃນປີ 2008 ປະກອບກັບສະພາບເສດຖະກິດຕົກຕໍ່າຂອງໂລກຍັງສືບຕໍ່ເປັນອຸບປະສັກຕໍ່ການ ດຳເນີນຄວາມພະຍາຍາມ ເພື່ອຕໍ່ຕ້ານຄວາມອຶດຢາກຢູ່ໃນຫຼາຍໆປະເທດຂອງຂົງເຂດ ລາຍ ງານພົບວ່າ ປະມານ 40% ຂອງພວກເດັກນ້ອຍ ທີ່ມີອາຍຸຕໍ່າກວ່າ 5 ປີໃນເຂດເອເຊຍຕາ ເວັນອອກ ມີການເຕີບໂຕຢ່າງຊັກຊ້າໃນລະດັບຜ້ານກາງ ຫາຮ້າຍແຮງ ຍ້ອນຜົນກະທົບຈາກ ຄວາມອຶດຫິວ ສ່ວນອັດຕາຂອງເດັກນ້ອຍຢູ່ລາວ ທີ່ໄດ້ຮັບຜົນກະທົບແບບນີ້ ແມ່ນມີສູງເຖິງ 48%